CELEX: 62018TN0415
Language: sl
Date: 2018-07-04 00:00:00
Title: Zadeva T-415/18: Tožba, vložena 4. julija 2018 – Silgan Closures in Silgan Holdings/Komisija

201808030632050822018/C 294/774152018TC29420180820SL01SLINFO_JUDICIAL20180704626321Zadeva T-415/18: Tožba, vložena 4. julija 2018 – Silgan Closures in Silgan Holdings/Komisija
 ---documentbreak--- C2942018SL6210120180704SL0077621632Tožba, vložena 4. julija 2018 – Silgan Closures in Silgan Holdings/Komisija
   (Zadeva T-415/18)2018/C 294/77Jezik postopka: nemščina
      Stranke
   
   
      Tožeči stranki: Silgan Closures GmbH (München, Nemčija) in Silgan Holdings Inc. (Stamford, Connecticut, Združene države Amerike) (zastopniki: D. Seeliger, Y. Gürer, R. Grafunder in V. Weiss, odvetniki)
   
      Tožena stranka: Evropska komisija
   
      Predlogi
   
   Tožeči stranki Splošnemu sodišču predlagata, naj:
   
            —
         
         
            razglasi za ničen sklep o preiskavi C(2018) 2173 final z dne 6. aprila 2018, vročen 24. aprila 2018;
         
      
            —
         
         
            razglasi za nične vse ukrepe, ki so bili sprejeti na podlagi preiskave in so bili opravljeni zaradi tega nezakonitega sklepa;
         
      
            —
         
         
            Komisiji naloži vračilo vseh kopij dokumentov, ki so bili ustvarjeni in zaseženi v okviru preiskave, pod grožnjo razglasitve ničnosti bodočega sklepa Komisije s strani Splošnega sodišča; in
         
      
            —
         
         
            Komisiji naloži plačilo stroškov.
         
      
      Tožbeni razlogi in bistvene trditve
   
   Tožeča stranka v utemeljitev tožbe navaja te tožbene razloge.
   
            1.
         
         
            Kršitev temeljnih pravic obrambe in postopkovnih načel
            V okviru prvega tožbenega razloga tožeči stranki navajata zlasti očitek, da je Bundeskartellamt (zvezni organ, pristojen za konkurenco) Komisiji posredoval informacije, ki sta jih tožeči stranki Bundeskartellamt posredovali v okviru sodelovanja v nacionalnem postopku, ki teče od leta 2014, in se jih v okviru izmenjave informacij v skladu s členom 12 Uredbe št. 1/2003 (
                  1
               ) ne bi smelo posredovati.
         
      
            2.
         
         
            Pomanjkljiva obrazložitev sklepa o preiskavi in brezmejno široka in nedoločna opredelitev predmetov preiskave (fishing expedition) ter neobstoj zadostnih indicev
         
      
            3.
         
         
            Kršitev načela sorazmernosti
            Tožeči stranki v zvezi s tem navajata, da odredba preiskave glede na ugotovitve in stanje postopka pred Bundeskartellamt ni bila niti potrebna niti primerna.
         
      
            4.
         
         
            Zloraba pooblastil
            V četrtem tožbenem razlogu se navaja, da temelji odreditev preiskave na razlogih, ki niso povezani z zadevo. Šlo naj bi za nezakonito sodelovanje Bundeskartellamt in Komisije, s katerim naj bi se Komisiji omogočilo kaznovanje podjetja, do katerega na nacionalni ravni zaradi pravnih praznin najverjetneje ne bi moglo priti.
         
      
            5.
         
         
            Nepristojnost Komisije in kršitev načela subsidiarnosti
            V zvezi s tem tožeči stranki navajata očitek, da ni jasno niti, zakaj naj bi bil Bundeskartellamt neprimeren za to, da postopek, ki teče pred njim, pravilno pripelje do konca, niti zakaj naj bi se postopek zaradi njegovega obsega ali njegovih učinkov v tako pozni fazi bolje vodil na ravni Unije.
         
      (
         1
      )	Uredba Sveta (ES) št. 1/2003 z dne 16. decembra 2002 o izvajanju pravil konkurence iz členov 81 in 82 Pogodbe (UL, posebna izdaja v slovenščini, poglavje 8, zvezek 2, str. 205).